Publication: Magyar Közlöny
Issue: MK-2003-111 (Year: 2003, Number: 111)
Era: 1990-2004
Section: Melléklet a 25/2003. (IX. 26.) OM rendelethez
Paragraph Index: 119

5. Mindennapi élet, életmód 5.1. A család szerepe, családi élet, családi ünnepek, mindennapi rítusok Mutassa be a célnyelvi országokban napjainkban legjellemzõbb családszerkezeteket és családi szereposztásokat. Tudja röviden bemutatni a legelterjedtebb családi ünnepeket és ismerjen néhány hozzájuk kapcsolódó, a magyartól eltérõ szokást. Tudja bemutatni a családi viszonyokban megmutatkozó hasonlóságokat és eltéréseket a célnyelvi országokban és Magyarországon. 5.2. A gyermekek helyzete a családban és a társadalomban Tudja felsorolni a gyermekek legfontosabb jogait és kötelességeit . Ismerjen néhány esélyegyenlõséget javító, családpolitikai intézkedést. Ismerje és tudja értékelni a gyermekvállalással és a gyermekneveléssel kapcsolatos közvélekedést. 5.3. Városi és vidéki élet, urbanizáció Hasonlítsa össze a vidéki és a városi életformát a célnyelvi országokban. Elemezze a városiasodás és az életminõség alakulásának összefüggéseit. 5.4. A szabadidõ eltöltése, szórakozás, nyaralási és pihenési szokások Mutassa be a célnyelvi országok fiatal és felnõtt lakosságának jellemzõ otthoni és házon kívüli szabadidõs tevékenységeit. Mutassa be az egyes célnyelvi országok fiatal és felnõtt lakosságának nyaralási és pihenési szokásait (pl. az utazások célja, idõtartama, úticélja). Ismertesse a célnyelvi országokra speciálisan jellemzõ csoportos, ill. szervezett szabadidõs tevékenységeket (pl. egyesületek, népfõiskolák, ifjúsági központok ). Soroljon fel és mutasson be röviden néhány európai, ill. világhírû eseményt a célnyelvi országok kulturális életének különbözõ területeirõl (pl. Salzburgi Ünnepi Játékok, Frankfurti Könyvvásár, „documenta” kiállítás). 5.5. Gondolkodásmód, jellemzõ ideálok, értékek Hasonlítsa össze a német nyelvû országokban és Magyarországon aktuálisan jellemzõ értékrendeket. ( pl. anyagi javakhoz való viszony, érvényesülés, munka, erkölcs, emberismeret, tolerancia, egészséges életmód, tudományos-technikai fejlõdés alapján). Hasonlítsa össze egy német nyelvû ország és Magyarország fiataljainak életérzését és jövõképét. Tudjon bemutatni röviden a célnyelvi országok mindegyikébõl egy-két olyan jelentõs történelmi vagy kortárs személyiséget, akik munkásságukkal méltán lehetnek a ma fiataljai számára példaképek. Mutassa be egy német nyelvû ország példáján az értékek változását a nagyszülõk, szülõk és gyermekek generációinak életében. Tudjon egy-egy példát mondani a célnyelvi országok jellemzõ ideáljaira, példa- és eszményképeire és tudja értelmezni azok hatását a nemzeti önazonosság tudatára. 2003/111/II. szám Témák Középszint Emelt szint 5.6. Társadalmi érintkezés, etikett, gesztusnyelvek Ismerje a társadalmi érintkezés alapszituációiban (köszönés, bemutatkozás, megszólítás, tegezésmagázás, érkezés idõ-pontra, meghívás, vendéglátás, társalgás) a célnyelvi országokban elvárt magatartásformákat. Legyen képes megfelelõen reagálni a célnyelvi országokban használt legfontosabb gesztusokra és tudja tisztázni a számára ismeretlenek jelentését.

Source: https://magyarkozlony.hu/hivatalos-lapok/ae836c20bbb75da3ee27c97f627fca8df13d0251/dokumentumok/fff4cee43b9223d08082993b42955afa2b37169c/letoltes